《满江红 过昭关怀古》
清代·佟世南

百尺雄关，遥望处、势分吴楚。临断岸、扁舟乍舣，独来吊古。

哀雁吟霜孤月冷，阴风拂水江潮怒。正凭高、默默感予怀，谁堪诉。

思昔日，孤忠苦。向此地，重开阻。叹兵屯虎豹，欲飞难度。

楚树吴云犹在眼，吹箫乞食归何处。但如今、铁限锁寒烟，迷榛莽。

作者简介：字梅岭，清满洲（辽东）人。康熙年间任临贺知县，善填词，长于小令，修辞婉丽，意境幽美，曲折含蓄，词风与纳兰性德相近。著有《东白堂词》、《鲊话》、《附耳书》等。